Bantfu baseNingizimu Afrika labafuna kufaka sicelo sebuve balelinye live lelingavumeli buve lobubili, kumele bafake sicelo sekulahla buve babo baseNingizimu Afrika. Loku kusho kutsi lofake sicelo utawuphelelwa kuba sakhamuti saseNingizimu Afrika kusukela ngesikhatsi sicelo sakhe semukelwa. Bantfu labasesebencane nabo batawuphelelwa kuba takhamiti taseNingizimu Afrika ngaphandle nangabe munye webatali usele asakhamuti saseNingizimu Afrika. Awu! LaMasango, ungibandzisa ematfumbu, kwentenjani' 'Ngitsite ngisatitamatisela incwancwa itolo emini lapha edladleni, kwatise phela kutsi nensika bese iwile, kwangena Mphiyakhe angasadle nkhobe tamuntfu. Ngitsite uma ngitsi ngiyamvusela wangiphendvula ngekutsi ngimnike yonkhe imali lenginayo ngekushesha. Ngone ngekutsi anginayo. uvele wangisundvuta, wangifaka sibhakela lapha etimbanjini ngaye ngayewushayisa kabuhlungu etafuleni. Ngitsite ngisuka ngagenuka kabuhlungu ngayewushaya ngenhloko phasi. Ngitsite uma ngitsi bona ngivuke, ingcondvo yami seyihhuma, watilahla inyandzana etikwami washo angekhama, asho nekusho kutsi talukati tatini ngemali, watsi angikhiphe naleselucotfweni ngimcitsela sikhatsi utawuze atfole umtfunti wetinkhukhu uphelile. Ngaleso sikhatsi besengikubona kufa. Impela kube bengite ngabe kutekwa letinye ngami. Ngiko nje ungibona ngikhonkhwe ngasemende.' 'LaMasango, mine ngati kutsi alufakwa lapha kuwe, bacinisile kutsi inkhomo lenemlomo kayinamasi.?